Die uitsig oor die see is baie mooi en die dorpie 'n prentjie, as jy wil ontspan weg van almal. Oyster Bay Beach Lodge sal ek mense afraai om eers te oorweeg. Die gasheer loop kaalvoet rond en het vir 3 dae wat ons daar was dieselfde vuil broek en hemp gedra (as ek se vuil, bedoel ek morsig vuil). Met die instap lê die hondepoef langs die trappie. Die ligte van die eenheid werk nie. Hy sou daarna kyk ─ het niks gedoen nie. Die rusbank is so vuil, hulle gooi 'n lap oor om dit weg te steek, maar as jy sit skuif sien jy die vuilste bank wat ek nog gesien het. Die honde en kat lê in die eetarea, dis vuil en dis of alles net oorgesien word. Een van die gaste het in hondepoef getrap wat langs die tafel gelê het waar hulle aandete moes eet. Die eienaar sit en eet en wanneer hy klaar is, vee hy die kos wat hy op die tafel gemors het met sy hand tot op die grond. Dan dit hy sy bord met oorskiet op die grond neer en dan lek die hond die bord skoon. Dis 'n vuil plek met baie lae standaarde. Ek kon nie glo dat die webtuiste so 'n sif plek op hulle boeke het nie. Ek kry die mense wat daar bespreek jammer en ek is nie 'n snob nie, hou net van 'n skoon plek. Seep en water is nie duur nie.